# Iris Oifigiúil C 16A/17 E

| | ISSN 1977-107X |
| --- | --- |
| Iris Oifigiúil
  an Aontais Eorpaigh | C 16A |
| | |
| An t-eagrán Gaeilge | Faisnéis agus Fógraí | 6617 Eanáir 2023 |

ISSN 1977-107X

Iris Oifigiúil

an Aontais Eorpaigh

C 16A

An t-eagrán Gaeilge

Faisnéis agus Fógraí

6617 Eanáir 2023

---

| Clár | Leathanach |
| --- | --- |
| | V   Fógairtí |
| | NÓSANNA IMEACHTA RIARACHÁIN |
| | An Coimisiún Eorpach |
| 2023/C 16 A/01 | An Comhghnóthas um Hidrigin Ghlan — Foilsiú folúntais le haghaidh fheidhm an Stiúrthóra Feidhmiúcháin — (Gníomhaire Sealadach — Grád AD 14) — COM/2023/20089 | 1 |

Clár

Leathanach

V   Fógairtí

NÓSANNA IMEACHTA RIARACHÁIN

An Coimisiún Eorpach

2023/C 16 A/01

An Comhghnóthas um Hidrigin Ghlan — Foilsiú folúntais le haghaidh fheidhm an Stiúrthóra Feidhmiúcháin — (Gníomhaire Sealadach — Grád AD 14) — COM/2023/20089

1

---

| GA | |
| --- | --- |

GA

---

V Fógairtí

NÓSANNA IMEACHTA RIARACHÁIN

An Coimisiún Eorpach

| 17.1.2023 | GA | Iris Oifigiúil an Aontais Eorpaigh | CA 16/1 |
| --- | --- | --- | --- |

17.1.2023

GA

Iris Oifigiúil an Aontais Eorpaigh

CA 16/1

---

An Comhghnóthas um Hidrigin Ghlan

Foilsiú folúntais le haghaidh fheidhm an Stiúrthóra Feidhmiúcháin

(Gníomhaire Sealadach — Grád AD 14)

COM/2023/20089

(2023/C 16 A/01)

Cé sinn féin?

An Comhghnóthas um Hidrigin Ghlan a bunaíodh trí bhíthin Rialachán (AE) 2021/2085 ón gComhairle (1) agus a thagann i ndiaidh an Chomhghnóthais um Chealla Breosla agus um Hidrigin 2.

Is comhpháirtíocht phríobháideach phoiblí é an Comhghnóthas um Hidrigin Ghlan, ar a dtugtar “an Comhghnóthas” anseo feasta, a thacaíonn le gníomhaíochtaí taighde agus nuálaíochta maidir le hidrigin ghlan san Eoraip. Is é is aidhm don Chomhghnóthas acmhainneacht eolaíoch an Aontais a neartú agus a chomhtháthú, chun dlús a chur le forbairt agus le feabhsú ardfheidhmeanna hidrigine glaine, in éineacht le neartú iomaíochais shlabhra luacha an Aontais i dtaca leis an hidrigine ghlan. Is iad na trí chomhalta den Chomhghnóthas ná an Coimisiún Eorpach thar ceann an Aontais, an Ghrúpáil Tionscail ar a ndéanann Hydrogen Europe AISBL ionadaíocht agus an Ghrúpáil Taighde ar a ndéanann Hydrogen Europe Research AISBL ionadaíocht.

Tacóidh an tAontas Eorpach leis an gComhghnóthas le EUR 1 bhilliún don tréimhse 2021-2027, arna chomhlánú le méid coibhéiseach ar a laghad ó infheistíocht phríobháideach (ón dá chomhalta phríobháideacha den chomhpháirtíocht), rud a ardóidh an buiséad iomlán go dtí breis agus EUR 2 bhilliún.

Tá gníomhaíochtaí taighde agus nuálaíochta an Chomhghnóthais faoi threoir Straitéis Hidrigine an Aontais Eorpaigh (2) den chuid is mó agus faoi threoir na bhforbairtí beartais sa chomhthéacs sin, lena n-áirítear Plean Gníomhaíochta REPowerEU (3), a rannchuidíonn le cur chun feidhme na Straitéise. Díreoidh an Comhghnóthas go príomha ar tháirgeadh hidrigine in-athnuaite, ar hidrigin a tharchur, a dháileadh agus a stóráil freisin, chomh maith le teicneolaíochtaí úsáide deiridh roghnaithe le haghaidh breosla-chealla san iompar, i bhfoirgnimh agus sa tionscal.

Tá 25 bhall foirne sa Chomhghnóthas um Hidrigin Ghlan, lena n-áirítear an Stiúrthóir Feidhmiúcháin.

An tairiscint

Comhlíonfaidh Stiúrthóir Feidhmiúcháin an Chomhghnóthais cúraimí an phríomfheidhmeannaigh agus beidh sé freagrach as an gComhghnóthas a bhainistiú ó lá go lá i gcomhréir le cinntí an Bhoird Rialaithe. Chomh maith leis sin, beidh sé ina ionadaí dlíthiúil thar a cheann agus beidh sé cuntasach do Bhord Rialaithe an Chomhghnóthais. Léireoidh sé ceannaireacht agus tabharfaidh sé treoraíocht maidir le gníomhaíochtaí uile an Chomhghnóthais agus beidh ról lárnach aige chun rannpháirtíocht na mball foirne a chinntiú agus timpeallacht oibre atá dearfach agus folláin a chur chun cinn.

I measc cúraimí eile, déanfaidh an Stiúrthóir Feidhmiúcháin an méid seo a leanas:

| 1. | Buiséad an Chomhghnóthais a chur chun feidhme agus bainistíocht fhónta airgeadais na mbuiséad a chinntiú, lena n-áirítear córas rialaithe inmheánaigh atá éifeachtach agus éifeachtúil; |
| --- | --- |

1.

| 2. | Bainistíocht inbhuanaithe agus éifeachtúil an Chomhghnóthais a chinntiú; |
| --- | --- |

2.

| 3. | Clár Oibre an Chomhghnóthais a ullmhú, agus a chur chun feidhme a chinntiú; |
| --- | --- |

3.

| 4. | Doiciméid bhuiséadacha agus tuairiscithe an Chomhghnóthais a ullmhú, agus a bheith faoi dhliteanas ina leith (an buiséad bliantúil, an plean bunaíochta foirne, an tuarascáil bhliantúil ar ghníomhaíochtaí); |
| --- | --- |

4.

| 5. | Comhar foirmiúil agus rialta a shocrú le comhpháirtíochtaí Eorpacha arna sainaithint i gClár Oibre Straitéiseach um Thaighde agus Nuálaíocht (SRIA) an Chomhghnóthais; |
| --- | --- |

5.

| 6. | Beartas cumarsáide an Chomhghnóthais a chur chun feidhme; |
| --- | --- |

6.

| 7. | Na doiciméid uile a iarrann an Bord Rialaithe a chur ar fáil dó agus feidhmiú mar rúnaíocht don Bhord; |
| --- | --- |

7.

| 8. | A chinntiú go bhfaighidh comhlachtaí comhairleacha an Chomhghnóthais faisnéis thráthúil iomlán; |
| --- | --- |

8.

| 9. | Freagracht iomlán as baill foirne an Chomhghnóthais. |
| --- | --- |

9.

Tá tuairisc níos mionsonraithe ar na cúraimí le fáil in Airteagail 19 agus 83 de Rialachán (AE) 2021/2085.

Cad atá á lorg againn? (na critéir roghnúcháin)

Ba cheart na nithe seo a leanas a bheith ag na hiarrthóirí:

Scileanna bainistíochta:

| — | An cumas oibríochtaí, buiséad agus baill foirne an Chomhghnóthais a eagrú, a stiúradh agus a mhaoirsiú ar mhaithe le cuspóirí an Chomhghnóthais a bhaint amach; |
| --- | --- |

—

An cumas oibríochtaí, buiséad agus baill foirne an Chomhghnóthais a eagrú, a stiúradh agus a mhaoirsiú ar mhaithe le cuspóirí an Chomhghnóthais a bhaint amach;

| — | An cumas foireann ildisciplíneach a stiúradh, aire a thabhairt di agus í a spreagadh i gcomhthéacs ilchultúrtha ilteangach Eorpach; |
| --- | --- |

—

An cumas foireann ildisciplíneach a stiúradh, aire a thabhairt di agus í a spreagadh i gcomhthéacs ilchultúrtha ilteangach Eorpach;

| — | Acmhainneacht maidir le cinnteoireacht agus le tionchar a imirt laistigh de bhuiséad seasta agus de chlár ama seasta; |
| --- | --- |

—

Acmhainneacht maidir le cinnteoireacht agus le tionchar a imirt laistigh de bhuiséad seasta agus de chlár ama seasta;

| — | Acmhainneacht maidir le hacmhainní suntasacha airgeadais a bhainistiú, acmhainneacht maidir le pleanáil bhuiséadach agus le rialú inmheánach. |
| --- | --- |

—

Acmhainneacht maidir le hacmhainní suntasacha airgeadais a bhainistiú, acmhainneacht maidir le pleanáil bhuiséadach agus le rialú inmheánach.

Sainscileanna

| — | Tuiscint ar an aistriú chuig fuinneamh glan agus ar bheartas fuinnimh an Aontais Eorpaigh; |
| --- | --- |

—

Tuiscint ar an aistriú chuig fuinneamh glan agus ar bheartas fuinnimh an Aontais Eorpaigh;

| — | Tuiscint ar thionscal an Aontais Eorpaigh agus ar na dúshláin amach roimhe a bhaineann leis an aistriú chuig fuinneamh glan; |
| --- | --- |

—

Tuiscint ar thionscal an Aontais Eorpaigh agus ar na dúshláin amach roimhe a bhaineann leis an aistriú chuig fuinneamh glan;

| — | Tuiscint ar bheartais taighde agus nuálaíochta an Aontais Eorpaigh; |
| --- | --- |

—

Tuiscint ar bheartais taighde agus nuálaíochta an Aontais Eorpaigh;

| — | Tuiscint ar struchtúr cinnteoireachta agus struchtúr ceaptha beartas an Aontais Eorpaigh. |
| --- | --- |

—

Tuiscint ar struchtúr cinnteoireachta agus struchtúr ceaptha beartas an Aontais Eorpaigh.

Buanna pearsanta

| — | Scileanna láidre taidhleoireachta, lena n-áirítear an cumas comhréitigh a fhorbairt. |
| --- | --- |

—

Scileanna láidre taidhleoireachta, lena n-áirítear an cumas comhréitigh a fhorbairt.

| — | Ardchaighdeán eitice: ionracas, dílseacht, cothroime, trédhearcacht. |
| --- | --- |

—

Ardchaighdeán eitice: ionracas, dílseacht, cothroime, trédhearcacht.

| — | An cumas cumarsáid líofa agus éifeachtúil a dhéanamh agus dea-chaidreamh oibre a chothú le seirbhísí de chuid an Choimisiúin Eorpaigh, le comhpháirtíochtaí Eorpacha eile agus le páirtithe leasmhara seachtracha éagsúla, go háirithe i gcomhthéacs an taighde agus na nuálaíochta. |
| --- | --- |

—

An cumas cumarsáid líofa agus éifeachtúil a dhéanamh agus dea-chaidreamh oibre a chothú le seirbhísí de chuid an Choimisiúin Eorpaigh, le comhpháirtíochtaí Eorpacha eile agus le páirtithe leasmhara seachtracha éagsúla, go háirithe i gcomhthéacs an taighde agus na nuálaíochta.

Ní mór na cáilíochtaí seo a bheith ag iarrthóirí (riachtanais incháilitheachta)

Is ar bhonn na gcritéar foirmiúil seo a leanas amháin, nach mór iad a bheith comhlíonta faoin sprioc-am le hiarratas a dhéanamh, a chuirfear na hiarrthóirí san áireamh nuair a bheidh an rogha á déanamh:

| — | Náisiúntacht: ní mór d’iarrthóirí a bheith ina saoránaigh de cheann amháin de Bhallstáit an Aontais Eorpaigh. |
| --- | --- |

—

Náisiúntacht: ní mór d’iarrthóirí a bheith ina saoránaigh de cheann amháin de Bhallstáit an Aontais Eorpaigh.

| — | Céim nó dioplóma ollscoile: ní mór d’iarrthóirí:






  — | leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó; |
| --- | --- | --- |

—

Céim nó dioplóma ollscoile: ní mór d’iarrthóirí:

—

leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó;

| — | nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí ghairmiúil iomchuí bliana amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí ghairmiúil a chur san áireamh sa taithí ghairmiúil iarchéime a iarrtar thíos). |
| --- | --- |

—

nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí ghairmiúil iomchuí bliana amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an bhliain amháin sin de thaithí ghairmiúil a chur san áireamh sa taithí ghairmiúil iarchéime a iarrtar thíos).

| — | Taithí ghairmiúil: ní mór d’iarrthóirí taithí ghairmiúil iarchéime 15 bliana ar a laghad a bheith acu (4) ar leibhéal ar féidir tosú air leis na cáilíochtaí a bhfuil tagairt dóibh thuas. Ní mór 5 bliana ar a laghad den taithí ghairmiúil sin a bheith i réimse a bhaineann le gníomhaíochtaí an Chomhghnóthais. |
| --- | --- |

—

Taithí ghairmiúil: ní mór d’iarrthóirí taithí ghairmiúil iarchéime 15 bliana ar a laghad a bheith acu (4) ar leibhéal ar féidir tosú air leis na cáilíochtaí a bhfuil tagairt dóibh thuas. Ní mór 5 bliana ar a laghad den taithí ghairmiúil sin a bheith i réimse a bhaineann le gníomhaíochtaí an Chomhghnóthais.

| — | Taithí bhainistíochta: ní mór 5 bliana ar a laghad den taithí ghairmiúil iarchéime a bheith faighte i bhfeidhm bainistíochta ardleibhéil (5) i réimse atá ábhartha don phost seo. |
| --- | --- |

—

Taithí bhainistíochta: ní mór 5 bliana ar a laghad den taithí ghairmiúil iarchéime a bheith faighte i bhfeidhm bainistíochta ardleibhéil (5) i réimse atá ábhartha don phost seo.

| — | Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (6) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn na n-agallamh an gcomhlíonann iarrthóirí an riachtanas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin. |
| --- | --- |

—

Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (6) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn na n-agallamh an gcomhlíonann iarrthóirí an riachtanas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin.

| — | Teorainn aoise: ní mór d’iarrthóirí a bheith in ann, ag an spriocdháta le hiarratas a dhéanamh, an tréimhse oifige iomlán 4 bliana a chur i gcrích sula mbainfidh siad aois scoir amach. I gcás baill foirne shealadacha de chuid an Aontais Eorpaigh, sainítear an aois scoir a bheith i ndeireadh na míosa ina mbeidh 66 bliana slán ag an duine (féach Airteagal 47 de Choinníollacha Fostaíochta Sheirbhísigh eile an Aontais Eorpaigh (7)). |
| --- | --- |

—

Teorainn aoise: ní mór d’iarrthóirí a bheith in ann, ag an spriocdháta le hiarratas a dhéanamh, an tréimhse oifige iomlán 4 bliana a chur i gcrích sula mbainfidh siad aois scoir amach. I gcás baill foirne shealadacha de chuid an Aontais Eorpaigh, sainítear an aois scoir a bheith i ndeireadh na míosa ina mbeidh 66 bliana slán ag an duine (féach Airteagal 47 de Choinníollacha Fostaíochta Sheirbhísigh eile an Aontais Eorpaigh (7)).

Roghnú agus ceapadh

Is é Bord Rialaithe an Chomhghnóthais a cheapfaidh an Stiúrthóir Feidhmiúcháin ar bhonn gearrliosta a chuirfidh an Coimisiún Eorpach ar fáil.

Chun an gearrliosta sin a thiomsú, eagróidh an Coimisiún Eorpach an roghnú i gcomhréir lena nósanna imeachta roghnúcháin agus earcaíochta (féach an Doiciméad ar Bheartas Oifigeach Sinsearach (8)).

Mar chuid den phróiseas roghnúcháin seo, i gcomhréir le Rialachán (AE) 2021/2085 ón gComhairle, cuirfidh an Coimisiún Eorpach painéal réamhroghnúcháin ar bun ar a mbeidh ionadaí arna cheapadh ag gach catagóir comhalta den Chomhghnóthas, seachas an tAontas (9), agus ar a mbeidh breathnóir amháin arna cheapadh ag an mBord Rialaithe. Déanfaidh an painéal sin anailísiú ar na hiarratais go léir, rachaidh sé ar aghaidh leis an gcéad fhíorú incháilitheachta agus sainaithneoidh sé na hiarrthóirí a bhfuil na próifílí is fearr acu i bhfianaise na gcritéar roghnúcháin a luaitear thuas, iarrthóirí a bhféadfaí cuireadh a thabhairt dóibh agallamh a dhéanamh leis an bpainéal réamhroghnúcháin.

I ndiaidh na n-agallamh sin, tarraingeoidh an painéal réamhroghnúcháin suas a thuairimí agus molfaidh sé liosta iarrthóirí le haghaidh agallaimh eile le Coiste Comhairleach an Choimisiúin Eorpaigh um Cheapacháin (CCA). Cuirfidh CCA na tuairimí ón bpainéal réamhroghnúcháin san áireamh agus é ag cinneadh cé na hiarrthóirí a dtabharfar cuireadh chun agallaimh dóibh.

Glacfaidh na hiarrthóirí a dtabharfar cuireadh chun agallaimh le CCA dóibh páirt in ionad measúnaithe bainistíochta a mhairfidh lá iomlán agus a reáchtálfaidh comhairleoirí earcaíochta seachtracha. Agus torthaí an agallaimh agus tuarascáil an ionaid measúnaithe á gcur san áireamh aige, tiomsóidh CCA gearrliosta iarrthóirí a mheasann sé a bheadh oiriúnach do bheith ag feidhmiú mar Stiúrthóir Feidhmiúcháin an Chomhghnóthais.

Is é/iad Comhalta/Comhaltaí an Choimisiúin atá freagrach as an Ard-Stiúrthóireacht a bhfuil caidreamh leis an gComhghnóthas faoina cúram a chuirfidh na hiarrthóirí atá ar ghearrliosta CCA faoi agallamh (10).

I ndiaidh na n-agallamh sin, glacfaidh an Coimisiún Eorpach gearrliosta de na hiarrthóirí is oiriúnaí, agus cuirfear an gearrliosta sin in iúl do Bhord Rialaithe an Chomhghnóthais. Féadfaidh an Bord Rialaithe cinneadh a dhéanamh na hiarrthóirí a chur faoi agallamh sula ndéanfaidh sé an Stiúrthóir Feidhmiúcháin a cheapadh as na hiarrthóirí ar ghearrliosta an Choimisiúin. Ní hionann duine a bheith ar an ngearrliosta sin agus cinnteacht a bheith aige go gceapfar é.

D’fhéadfaí a cheangal ar iarrthóirí dul faoi agallaimh bhreise agus/nó tástálacha breise a dhéanamh, sa bhreis orthu siúd a luaitear thuas. D’fhéadfaí a cheangal orthu freisin ráiteas a chur faoi bhráid choiste/choistí ábhartha Pharlaimint na hEorpa.

Comhionannas Deiseanna, Éagsúlacht agus Cuimsiú

Cuireann an Comhghnóthas um Hidrigin Ghlan beartas comhdheiseanna agus neamh-idirdhealaithe i bhfeidhm i gcomhréir le hAirteagal 1d de na Rialacháin Foirne (11) lena spreagtar iarratais a d’fhéadfadh cur leis an éagsúlacht, leis an gcomhionannas inscne agus leis an gcothromaíocht gheografach fhoriomlán. Leagtar amach go sonrach i Rialachán (AE) 2021/2085 ón gComhairle go ndéanfar prionsabal an chomhionannais inscne a urramú sa phróiseas roghnúcháin agus cuirtear fáilte ar leith roimh iarratais ó mhná.

Aithníonn an Comhghnóthas gur gné thábhachtach spreagtha do go leor daoine é cothromaíocht shláintiúil oibre agus saoil agus go bhfuiltear ag súil go mbeidh obair sholúbtha mar chuid de thimpeallacht oibre nua-aimseartha. I measc buntáistí eile, cuireann an Comhghnóthas pacáiste an-mhaith de shocruithe agus áiseanna oibre solúbtha reachtúla amhail cúram tar éis na scoile agus naíolann. Mar fhostóir, tá an Comhghnóthas tiomanta cosc a chur ar an idirdhealú ar aon fhoras. Cuireann sé fáilte mhór roimh iarratais ó gach iarrthóir cáilithe de chúlraí éagsúla, de gach saghas cumais agus den raon geografach is leithne is féidir as measc Bhallstáit an Aontais Eorpaigh.

Féadfar cúnamh a chur ar fáil le linn an nós imeachta earcaíochta do dhaoine faoi mhíchumas. Chun tuilleadh eolais a fháil, seol ríomhphost chuig HR-BXL-OTHER-AGENTS-RTD@ec.europa.eu.

Coinníollacha fostaíochta

Leagtar síos na tuarastail agus na coinníollacha fostaíochta i gCoinníollacha Fostaíochta Sheirbhísigh Eile an Aontais Eorpaigh.

Déanfaidh an Bord Rialaithe an t-iarrthóir a n-éireoidh leis a cheapadh mar Ghníomhaire Sealadach ar ghrád AD 14. Rangófar é i gcéim 1 nó i gcéim 2 laistigh den ghrád sin, de réir fhad a thaithí gairmiúla a bheidh aige an tráth sin.

Déanfar é a cheapadh le haghaidh tréimhse oifige tosaigh 4 bliana, ach is féidir síneadh suas le 3 bliana ar a mhéad a chur léi de réir an Rialacháin lena mbunaítear an Comhghnóthas.

Ba cheart d’iarratasóirí a thabhairt dá n-aire go gceanglaítear faoi Choinníollacha Fostaíochta Sheirbhísigh Eile an Aontais Eorpaigh nach mór do gach ball foirne nua tréimhse phromhaidh 9 mí a chur i gcrích agus toradh sásúil uirthi.

Is í Bruiséil na Beilge an áit ina bhfuil an t-ionad oibre.

Beidh an folúntas ann ón 16 Bealtaine 2023 ar aghaidh.

Eolas tábhachtach d’iarrthóirí

Cuirtear i gcuimhne d’iarrthóirí gur faoi rún atá an obair a dhéanann na painéil roghnúcháin. Tá cosc ar iarrthóirí dul i dteagmháil, bíodh sé go díreach nó go hindíreach, le comhaltaí na bpainéal sin, agus tá cosc ar dhuine ar bith eile déanamh amhlaidh thar a gceann. Ní mór gach fiosrúchán a sheoladh chuig rúnaíocht an phainéil ábhartha.

Sonraí pearsanta a chosaint

Cinnteoidh an Coimisiún go bpróiseálfar sonraí pearsanta na n-iarrthóirí de réir mar a cheanglaítear le Rialachán (AE) 2018/1725 ó Pharlaimint na hEorpa agus ón gComhairle (12). Baineann sé sin go háirithe le rúndacht agus le slándáil na sonraí sin.

Neamhspleáchas agus dearbhú leasanna

Sula rachaidh an Stiúrthóir Feidhmiúcháin i mbun a chuid dualgas, cuirfear de cheangal air dearbhú a thabhairt go bhfuil sé tiomanta a bheith ag feidhmiú go neamhspleách ar mhaithe leis an bpobal agus dearbhú a thabhairt maidir le haon leas atá aige a d’fhéadfaí a mheas a bheith dochrach dá neamhspleáchas.

Nós imeachta maidir le hiarratas a dhéanamh

Sula gcuirfidh an t-iarrthóir a iarratas isteach, ba cheart dó a sheiceáil go cúramach an gcomhlíonann sé gach ceann de na riachtanais incháilitheachta (“Ní mór na cáilíochtaí seo a bheith ag iarrthóirí”), go háirithe iad sin a bhaineann leis na cineálacha dioplómaí, an taithí ghairmiúil ardleibhéil agus an acmhainn teangacha atá ag teastáil. Má tá aon cheann de na riachtanais incháilitheachta nach gcomhlíonann iarrthóir, eisiafar é go huathoibríoch ón bpróiseas roghnúcháin.

Más mian leat iarratas a dhéanamh, ní mór duit clárú tríd an idirlíon ar an suíomh gréasáin seo thíos agus na treoracha maidir leis na céimeanna éagsúla den phróiseas a leanúint:

https://ec.europa.eu/dgs/human-resources/seniormanagementvacancies/

Ní mór seoladh ríomhphoist bailí a bheith agat. Bainfear úsáid as an seoladh ríomhphoist sin chun do chlárúchán a dheimhniú agus chun dul i dteagmháil leat ag céimeanna éagsúla den phróiseas. Dá bhrí sin, coinnigh an Coimisiún Eorpach ar an eolas faoi aon athrú ar do sheoladh ríomhphoist.

Chun iarratas a dhéanamh, ní mór duit CV a uaslódáil i bhformáid PDF, i bhformáid CV Europass (13), más féidir é, agus litir inspreagtha a líonadh isteach ar líne (uasmhéid 8 000 carachtar). Is féidir leat an CV agus an litir inspreagtha a chur isteach in aon cheann de theangacha oifigiúla an Aontais Eorpaigh.

Is chun do leasa é a chinntiú go bhfuil d’iarratas cruinn, críochnúil agus fírinneach.

Ar chríochnú do chlárúcháin ar líne duit, gheobhaidh tú ríomhphost a dheimhneoidh gur cláraíodh d’iarratas. Mura bhfaighidh tú ríomhphost deimhnithe, níor cláraíodh d’iarratas!

Tabhair do d’aire nach féidir monatóireacht a dhéanamh ar dhul chun cinn d’iarratais ar líne. Rachaidh an Coimisiún Eorpach i dteagmháil go díreach leat maidir le stádas d’iarratais.

Ní ghlacfar le hiarratais a sheolfar trí ríomhphost. Má tá tuilleadh eolais uait nó má bhíonn fadhbanna teicniúla agat, seol ríomhphost chuig: HR-MANAGEMENT-ONLINE@ec.europa.eu

Is fútsa atá sé do chlárúchán ar líne a chríochnú in am. Moltar go láidir duit gan fanacht go dtí cúpla lá roimh an dáta deiridh chun iarratas a dhéanamh, mar go bhféadfadh trácht trom ar an idirlíon nó fadhb a bhaineann leis an nasc idirlín deireadh a chur leis an gclárúchán ar líne sula mbeadh sé críochnaithe agat, rud a chuirfeadh iallach ort an próiseas clárúcháin a thosú athuair. Nuair a bheidh an sprioc-am le hiarratas a chur isteach thart, ní bheidh tú in ann tuilleadh sonraí a chur isteach. Ní ghlacfar le clárúcháin dhéanacha.

Dáta deiridh

Is é an 14/02/2023, 12.00 meán lae, am na Bruiséile, an sprioc-am le clárú. Ní féidir clárú ina dhiaidh sin.

---

(1)  Rialachán (AE) 2021/2085 ón gComhairle an 19 Samhain 2021 lena mbunaítear na Comhghnóthais faoin gclár Fís Eorpach agus lena n-aisghairtear Rialacháin (CE) Uimh. 219/2007, (AE) Uimh. 557/2014, (AE) Uimh. 558/2014, (AE) Uimh. 559/2014, (AE) Uimh. 560/2014, (AE) Uimh. 561/2014 agus (AE) Uimh. 642/2014 (IO L 427, 30.11.2021, lch. 17)

(2)  Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa, agus chuig Coiste na Réigiún Straitéis hidrigine um Eoraip aeráidneodrach; COM/2020/301 final; https://eur-lex.europa.eu/legal-content/EN/TXT/?uri=CELEX%3A52020DC0301

(3)  Teachtaireacht ón gCoimisiún chuig Parlaimint na hEorpa, chuig an gComhairle Eorpach, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún Plean REPowerEU; COM/2022/230 final; https://eur-lex.europa.eu/legal-content/EN/TXT/?uri=COM%3A2022%3A230%3AFIN

(4)  Ní chuirtear taithí ghairmiúil san áireamh ach amháin más caidreamh oibre iarbhír atá i gceist léi, caidreamh atá sainithe mar obair cheart a bhfuair an t-iarrthóir pá aisti mar fhostaí (ar aon chineál conartha) nó mar sholáthraí seirbhíse. Is ar bhonn pro rata a dhéanfar gníomhaíochtaí gairmiúla a rinneadh ar bhonn páirtaimseartha a ríomh, de réir an chéatadáin dheimhnithe de na huaireanta lánaimseartha a d’oibrigh an t-iarrthóir. Tá saoire mháithreachais/saoire do thuismitheoirí/saoire chun páiste a uchtú san áireamh más faoi chuimsiú conradh oibre a glacadh an tsaoire sin. Is cuid den taithí ghairmiúil í céim dhochtúra, fiú amháin nuair nach dochtúireacht ar pá í, ach uastréimhse 3 bliana amháin atá i gceist sa chás sin, agus ar choinníoll gur éirigh leis an iarrthóir an dochtúireacht a bhaint amach. Ní féidir tréimhse a chomhaireamh ach uair amháin.

(5)  Maidir leis na blianta uile ina bhfuair na hiarrthóirí taithí bhainistíochta, ba cheart dóibh a léiriú go soiléir ina curriculum vitae: (1) teideal agus ról na bpost bainistíochta a bhí acu; (2) an líon ball foirne a ndearna siad maoirseacht orthu sna poist sin; (3) méid na mbuiséad a bhainistigh siad; (4) an líon sraitheanna ordlathais os a gcionn agus faoina mbun; agus (5) líon a bpiaraí.

(6)  https://eur-lex.europa.eu/legal-content/EN/TXT/?uri=CELEX%3A01958R0001-20130701

(7)  https://eur-lex.europa.eu/legal-content/EN/TXT/?uri=CELEX%3A01962R0031-20140701

(8)  https://commission.europa.eu/jobs-european-commission/job-opportunities/managers-european-commission_en#temporary-jobs-for-managers (is i mBéarla amháin atá seo ar fáil)

(9)  Ciallaíonn comhaltaí seachas an tAontas “aon stát rannpháirteach, aon chomhalta príobháideach nó aon eagraíocht idirnáisiúnta eile atá mar chomhalta den Chomhghnóthas”

(10)  Ach amháin i gcás ina ndéanfaidh an Comhalta den Choimisiún lena mbaineann, i gcomhréir leis an gCinneadh ón gCoimisiún an 5 Nollaig 2007 (PV(2007) 1811) agus an 30 Meán Fómhair 2020 (PV(2020) 2351) an cúram sin a tharmligean.

(11)  https://eur-lex.europa.eu/legal-content/EN/TXT/?uri=CELEX%3A01962R0031-20140701

(12)  Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n-aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39).

(13)  Tá eolas le fáil faoi conas CV Europass a chruthú ar líne ag: https://europa.eu/europass/en/create-europass-cv

---